เวลามาออกงานที่อิมแพคเมืองทองทีไร โดยเฉพาะถ้ามาออกงานที่อาคารอิกซิวิชั่นฮอล์ประตู 4 ก็เดินจากด้านหลังอาคารมากินได้เลย หรือใครจะนำรถมาจอดที่ตลาดร่วมใจแล้วเดินเข้าไป หรือนั่งรถรางฟรีเวลามีอีเว้นส์มาลงที่ฟู้ดคอร์ท Easy Peasy เป็นฟู้ดคอร์ทติดแอร์ ใช้เงินแลกบัตรสั่งอาหาร(ต้องคืนบัตรก่อนเวลา 20.30 น.) ร้านจะอยู่หัวมุมภายในโซนร้านอาหาร

ก๋วยจั๊บที่นี่จะอุ่นน้ำให้ร้อนอยู่เสมอ ทำให้น้ำซุปร้อนเดือดตลอด เครื่องใส่มาเยอะไม่อั้น ทั้งเนื้อหมูทั้งเต้าหู้ รสชาติเข้มข้น และที่ชอบมากคือ ตัวเส้นนั้นไม่เปียกเหนอะเป็นกาวแป้งเปียกแบบที่หลายร้านชอบทำกัน เป็นเส้นสดลวก จึงทำให้ไม่เกิดรสชาติเลี่ยนเมื่อผสมกับน้ำซุป เรียกว่ามาออกงานทีไรต้องมากินร้านนี้สลับกันทุกมื้อเลย ยังหาร้านก๋วยจั๊บอร่อยในเชียงใหม่ไม่เท่าที่นี่เลย